1998R0577 — DA — 18.06.2014 — 006.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 577/98

af 9. marts 1998

om gennemførelse af en stikprøveundersøgelse vedrørende arbejdsstyrken i Fællesskabet







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 213, under henvisning til det udkast til forordning, Kommissionen har forelagt, og ud fra følgende betragtninger: ud fra følgende betragtninger: For at Kommissionen kan udføre de opgaver, der er pålagt den, har den brug for sammenlignelige statistiske oplysninger om niveauet for samt strukturen og udviklingen i beskæftigelse og arbejdsløshed i medlemsstaterne; den bedste metode til at opnå sådanne oplysninger på fællesskabsplan er at foretage harmoniserede undersøgelser vedrørende arbejdsstyrken; ifølge Rådets forordning (EØF) nr. 3711/91 af 16. december 1991 om gennemførelse af en årlig stikprøveundersøgelse vedrørende arbejdsstyrken i Fællesskabet ( 1 ) skal der fra 1992 hvert forår foretages en årlig undersøgelse; ved hjælp af en kontinuerlig undersøgelse vil der bedre end ved en årlig undersøgelse om foråret kunne opnås tilgængelige resultater, en harmonisering af resultaterne og en måling af arbejdsmængden; en kontinuerlig undersøgelse vil imidlertid vanskeligt kunne gennemføres fra samme dato i alle medlemsstaterne; anvendelsen af eksisterende administrative kilder bør fremmes, i det omfang de pålideligt kan supplere de oplysninger, der fås gennem interview, eller kan tjene som grundlag for stikprøven; de oplysninger, som skal indsamles i forbindelse med undersøgelsen som fastsat i denne forordning, kan suppleres med en yderligere række variabler som led i et flerårigt program med ad hoc-moduler, der vil blive vedtaget efter en passende procedure som led i gennemførelsesforanstaltningerne; principperne om relevans og omkostningseffektivitet, således som de er defineret i Rådets forordning (EF) nr. 322/97 af 17. februar 1997 om EF-statistikker ( 2 ), finder også anvendelse på denne forordning; den statistiske fortrolighed reguleres ved forordning (EF) nr. 322/97 og ved Rådets forordning (Euratom, EØF) nr. 1588/90 af 11. juni 1990 om fremsendelse af fortrolige statistiske oplysninger til De Europæiske Fællesskabers Statistiske Kontor ( 3 ); Udvalget for Det Statistiske Program, der er nedsat ved afgørelse 89/382/EØF, Euratom ( 4 ), er blevet hørt i overensstemmelse med afgørelsens artikel 3 — UDSTEDT FØLGENDE FORORDNING:







Artikel 1

Undersøgelseshyppighed

Medlemsstaterne foretager hvert år en stikprøveundersøgelse vedrørende arbejdsstyrken, i det følgende benævnt »undersøgelsen«.

▼M1

Undersøgelsen er en kontinuerlig undersøgelse, som giver resultater på kvartals- og årsbasis; det er dog muligt for medlemsstater, som ikke er i stand til at gennemføre en kontinuerlig undersøgelse, i en overgangsperiode til og med år 2002 at foretage en årlig undersøgelse, som skal finde sted om foråret.

Som undtagelse herfra forlænges overgangsperioden

a) indtil 2003 for Italien

b) indtil 2004 for Tyskland på betingelse af, at Tyskland på kvartalsbasis forelægger skøn over de samlede stikprøveundersøgelser vedrørende hovedarbejdsstyrken og årlige gennemsnitsskøn over visse specifikke arbejdsstyrkestikprøveundersøgelser.

▼B

De oplysninger, der indsamles, vedrører som hovedregel situationen i løbet af en kalenderuge (fra mandag til søndag), en såkaldt referenceuge.

For en kontinuerlig undersøgelse gælder følgende:

— referenceugerne er fordelt ensartet over hele året

— interviewet finder normalt sted i løbet af den uge, som følger umiddelbart efter referenceugen; der må højst være fem uger mellem referenceugen og datoen for interviewet, bortset fra i tredje kvartal

— referencekvartalerne og -årene er på henholdsvis 13 og 52 på hinanden følgende uger. Der fastsættes efter proceduren i ►M5 artikel 8, stk. 2, ◄ en liste over, hvilke uger der udgør et bestemt kvartal eller et bestemt år.

Artikel 2

Undersøgelsesenheder og -områder samt undersøgelsesmetoder

1. Undersøgelsen foretages i hver medlemsstat i en stikprøve af husstande eller enkeltpersoner, som på undersøgelsestidspunktet har deres bopæl på denne stats økonomiske område.

2. Den vigtigste undersøgelsespopulation er personer i private husstande med bopæl på hver enkelt medlemsstats økonomiske område. Hvis det er muligt, suppleres hovedpopulationen, som udgøres af personer i private husstande, med personer i kollektive husstande.

Så vidt muligt udtages der særlige stikprøver af kollektive husstande, hvorved det bliver muligt at foretage en direkte observation af de personer, de omfatter. Hvis dette ikke er muligt, og hvis de pågældende personer har bibeholdt en forbindelse med en privat husstand, vil de variabler, der vedrører disse personer, blive observeret ved hjælp af denne husstand.

3. De variabler, der anvendes til at bestemme arbejdsmarkedsstatus og underbeskæftigelse, skal indsamles ved interview med den pågældende person eller, hvis dette ikke er muligt, med et andet medlem af husstanden. Oplysningerne vedrørende de øvrige variabler kan, såfremt de indhentede oplysninger er ækvivalente, hidrøre fra andre kilder, herunder administrative registre.

4. Uanset om stikprøveenheden er en enkeltperson eller en husstand, indsamles der som regel oplysninger om alle medlemmerne af husstanden. Hvis stikprøveenheden imidlertid er en enkeltperson

— skal oplysningerne om de øvrige medlemmer af husstanden ikke nødvendigvis dække de karakteristika, der er anført i artikel 4, stk. 1, litra g), h), i) og j)

— og de kan indsamles ved hjælp af en delstikprøve, der udtages på en sådan måde: — — at referenceugerne er fordelt ensartet over hele året — at antallet af observationer (enkeltpersoner i stikprøven samt medlemmerne af deres husstand) er tilstrækkelig stort til at sikre den nøjagtighed for de årlige skøn, der er fastsat i artikel 3.

Artikel 3

Stikprøvens repræsentativitet

1. For en gruppe ubeskæftigede personer, der udgør 5 % af befolkningen i den erhvervsaktive alder, må standardafvigelsen for skønnet over de årlige gennemsnit (eller for skønnene om foråret, hvis der er tale om en årlig undersøgelse om foråret) på niveau II i NUTS højst være 8 % af den pågældende delpopulation.

Regioner med mindre end 300 000 indbyggere er ikke omfattet af denne betingelse.

2. Er der tale om en kontinuerlig undersøgelse, må den relative standardafvigelse for skønnet over variationer mellem to på hinanden følgende kvartaler for delpopulationer, hvis størrelse er på 5 % af befolkningen i den erhvervsaktive alder, på nationalt plan højst være 2 % af den pågældende delpopulation.

For medlemsstater med en befolkning på mellem 1 og 20 mio. indbyggere er ovenstående betingelse lempet, således at den relative standardafvigelse for skønnet over kvartalsvise variationer højst må være 3 %.

Medlemsstater med en befolkning på mindre end 1 mio. indbyggere er ikke omfattet af disse krav med hensyn til nøjagtigheden af udviklingen.

3. Hvis undersøgelsen foretages om foråret, overtages mindst en fjerdedel af undersøgelsesenhederne fra den foregående undersøgelse, og mindst en fjerdedel af dem indgår i den efterfølgende undersøgelse.

Tilhørsforholdet til en af disse to grupper angives ved en kode.

4. Hvor der mangler oplysninger som følge af ikke-besvarelse af visse spørgsmål, anvendes efter omstændighederne en metode med statistisk imputering.

5. Vægtningen foretages især under hensyntagen til udvælgelsessandsynligheden og til oplysninger fra andre kilder om den undersøgte populations fordeling efter køn, aldersklasser (klasser på fem år) og region (NUTS II-niveau), såfremt de pågældende medlemsstater anser de oplysninger, der hidrører fra andre kilder, for at være tilstrækkelig pålidelige.

6. Medlemsstaterne giver De Europæiske Fællesskabers Statistiske Kontor (Eurostat) de ønskede oplysninger om undersøgelsens tilrettelæggelse og metodik og angiver især kriterierne for stikprøvens udformning og omfang.

Artikel 4

Undersøgelseskarakteristika

1. Oplysningerne vedrører:

a) demografisk baggrund: — løbenummer i husstanden — køn — fødselsår — fødselsdato i forhold til afslutningen af referenceperioden — civilstand — familiemæssig tilknytning til referencepersonen — ægtefællens/partnerens løbenummer — faderens løbenummer — moderens løbenummer — nationalitet — ophold (antal år) i det pågældende land — fødeland (fakultativt) — arten af deltagelse i undersøgelsen (direkte deltagelse eller gennem et andet medlem af husstanden)

▼M3

b) arbejdsmarkedsstatus: — arbejdsmarkedsstatus i referenceugen — fortsat oppebærelse af løn — årsag til, at den pågældende ikke har arbejdet, selv om han/hun har et arbejde — søgen efter beskæftigelse for personer uden beskæftigelse — den søgte beskæftigelses art (som selvstændig eller lønmodtager) — anvendte metoder for at finde et job — mulighed for at påbegynde et arbejde

c) karakteristika vedrørende hovedbeskæftigelse: — arbejdsmæssig status — økonomisk aktivitet i den lokale enhed — stilling/fag — ledelsesansvar — antal personer, der arbejder i den lokale enhed — land, hvor arbejdspladsen er placeret — region, hvor arbejdspladsen er placeret — det år og den måned, hvori den pågældende begyndte at arbejde i den nuværende beskæftigelse — den offentlige arbejdsformidlings medvirken ved søgen efter det nuværende arbejde — fast arbejde (og årsager) — varighed af midlertidigt arbejde eller arbejdskontrakt af bestemt varighed — sondring mellem fuldtid og deltid (og årsager) — kontrakt med et vikarbureau — arbejde i hjemmet

d) arbejdstid: — antal timer om ugen, hvori der sædvanligvis arbejdes — antal timer, hvori der faktisk arbejdes — antal overarbejdstimer i referenceugen — hovedårsag til, at det faktiske antal arbejdstimer er forskelligt fra det sædvanlige antal arbejdstimer

▼B

e) bibeskæftigelse: — forekomst af mere end ét job — arbejdsmæssig status — økonomisk aktivitet i den lokale enhed — antal timer, hvori der faktisk arbejdes

f) synlig underbeskæftigelse: — interesse for generelt at præstere et større antal arbejdstimer (fakultativt i tilfælde af en årlig undersøgelse) — søgen efter en anden beskæftigelse og årsager hertil — den søgte beskæftigelses art (lønmodtager eller andet) — anvendte metoder til at finde en anden beskæftigelse — årsager til, at den pågældende ikke søger en anden beskæftigelse (fakultativt i tilfælde af en årlig undersøgelse) — mulighed for at påbegynde et arbejde — ønsket antal arbejdstimer (fakultativt i tilfælde af en årlig undersøgelse)

▼M3

g) søgen efter beskæftigelse: — den søgte beskæftigelses art — længden af den periode, hvori den pågældende har søgt beskæftigelse — situation før den pågældende begyndte at søge beskæftigelse — tilmelding på offentlig arbejdsformidling og modtagelse af understøttelse — interesse for at arbejde hos den person, som ikke søger beskæftigelse — årsager til, at den pågældende ikke har søgt beskæftigelse — manglende pasningsmuligheder

▼M2

h) teoretisk og praktisk uddannelse: deltagelse i formel uddannelse i de forudgående fire uger — niveau — fagområde deltagelse i kurser og andre undervisningsaktiviteter i de forudgående fire uger: — samlet varighed — formål med seneste kursus eller undervisningsaktivitet — fagområde for seneste undervisningsaktivitet — deltaget i den seneste undervisningsaktivitet inden for arbejdstiden uddannelsesniveau: — højeste fuldførte uddannelsesniveau — fagområde for dette højeste fuldførte uddannelsesniveau — år, hvor dette højeste niveau fuldførtes.

▼B

i) tidligere arbejdsmæssig erfaring for personer, der ikke er i arbejde: — forekomst af tidligere arbejdsmæssig erfaring — år og måned, hvori den pågældende sidst arbejdede — vigtigste grund til at have forladt sidste arbejde — arbejdsmæssig status i sidste arbejde — økonomisk aktivitet i den lokale enhed, i hvilken den pågældende sidst arbejdede — stilling/fag i sidste arbejde

j) situation et år før undersøgelsen (fakultativ for første, tredje og fjerde kvartal): — væsentligste arbejdsmarkedsstatus — arbejdsmæssig status — økonomisk aktivitet i den lokale enhed, i hvilken den pågældende arbejdede — bopælsland — bopælsregion

k) væsentligste arbejdsmarkedsstatus (fakultativ)

▼M4

l) løn fra hovedbeskæftigelse

▼B

m) tekniske data vedrørende interviewede: — undersøgelsesår — referenceuge — interviewuge — medlemsstat — den region, hvor husstanden har bopæl — urbaniseringsgrad — husstandens løbenummer — husstandens art — institutionens art — vægtningsfaktor — del af stikprøveudsnittet i forhold til foregående undersøgelser (årlig undersøgelse) — del af stikprøveudsnittet i forhold til næste undersøgelse (årlig undersøgelse) — undersøgelsesrundens løbenummer.

▼M3

n) atypisk arbejdstid: — skifteholdsarbejde — aftenarbejde — natarbejde — lørdagsarbejde — søndagsarbejde.

▼M6

2. Kommissionen tillægges beføjelse til at vedtage delegerede retsakter i overensstemmelse med artikel 7c vedrørende justering af listen over undersøgelsesvariabler, jf. listen over 14 grupper af undersøgelseskarakteristika i stk. 1 i nærværende artikel, nødvendiggjort på baggrund af den tekniske og teoretiske udvikling. En delegeret retsakt vedtaget i henhold til nærværende stykke må ikke ændre fakultative variabler til obligatoriske variabler. De obligatoriske variabler, der skal dækkes kontinuerligt, skal ligge inden for undersøgelseskarakteristikaene i nærværende artikels stk. 1, litra a)-j) og litra l), m) og n). Disse variabler skal ligge inden for de 94 undersøgelseskarakteristika. Den respektive delegerede retsakt vedtages senest 15 måneder inden begyndelsen af den for undersøgelsen fastsatte referenceperiode.

Kommissionen tillægges beføjelse til at vedtage delegerede retsakter i overensstemmelse med artikel 7c vedrørende en liste over variabler (i det følgende benævnt »strukturelle variabler«), der udvælges fra undersøgelseskarakteristikaene i stk. 1 i nærværende artikel, og som kun skal undersøges som årlige og ikke som kvartalsvise gennemsnit på grundlag af en delstikprøve af uafhængige observationer baseret på en referenceperiode på 52 uger.

2a. Strukturelle variabler skal opfylde den betingelse, at den relative standardafvigelse (uden hensyntagen til effekten af paneldesignet) for et årligt skøn, der udgør mindst 1 % af befolkningen i den erhvervsaktive alder, ikke overstiger:

a) 9 % for medlemsstater med en befolkning på mellem 1og 20 mio. indbyggere

b) 5 % for medlemsstater med en befolkning på 20 mio. og derover.

Medlemsstater med mindre end 1 mio. indbyggere er undtaget fra kravene vedrørende den relative standardafvigelse, og variablerne indsamles for hele stikprøven, medmindre stikprøven opfylder kriteriet i litra a).

For medlemsstater, der anvender en delstikprøve til indsamling af data om strukturelle variabler, skal hele delstikprøven i tilfælde af flere undersøgelsesrunder bestå af uafhængige observationer.

2b. Der skal sikres konsistens mellem årlige delstikprøvetotaler og årsgennemsnit for totale stikprøver for så vidt angår beskæftigelse, arbejdsløshed og den ikke-erhvervsaktive befolkning opdelt efter køn og for følgende aldersgrupper: 15-24, 25-34, 35-44, 45-54 og 55+.

3. Kommissionen vedtager ved hjælp af gennemførelsesretsakter kontrolreglerne, den harmoniserede liste over variabler og listen over principperne for formuleringen af spørgsmål vedrørende arbejdsmarkedsstatus. Disse gennemførelsesretsakter vedtages efter undersøgelsesproceduren i artikel 8, stk. 2.

▼M6 —————

▼B

Artikel 5

Gennemførelse af undersøgelsen

Medlemsstaterne kan gøre besvarelse af undersøgelsens spørgsmål obligatorisk.

▼M4

Artikel 6

Indberetning

Senest tolv uger efter afslutningen af referenceperioden indberetter medlemsstaterne resultaterne af undersøgelsen til Eurostat uden angivelse af direkte identificerbare personoplysninger.

Data, der svarer til variablen »løn fra hovedbeskæftigelse« kan indberettes senest 21 måneder efter afslutningen af referenceperioden, når der anvendes administrative kilder til disse oplysninger.

▼B

Artikel 7

Rapporter

Hvert tredje år, og første gang i 2000, forelægger Kommissionen en rapport for Europa-Parlamentet og Rådet om gennemførelsen af denne forordning. Denne rapport skal navnlig indeholde en evaluering af kvaliteten af de statistiske metoder, medlemsstaterne påtænker at anvende for at forbedre resultaterne eller forenkle undersøgelsesprocedurerne.

▼M6

Artikel 7a

Ad hoc-moduler

1. De i artikel 4, stk. 1, omhandlede oplysninger kan suppleres med en yderligere række karakteristika (i det følgende benævnt »ad hoc-modul«).

2. Den stikprøve, der anvendes til at indsamle oplysninger om ad hoc-moduler, skal også ligge til grund for oplysningerne om de strukturelle variabler.

3. Den stikprøve, der anvendes til at indsamle oplysninger om ad hoc-moduler, skal opfylde en af følgende betingelser:

a) den skal indebære indsamling af oplysninger om ad hoc-moduler i de 52 referenceuger og være underlagt de samme krav som i artikel 4, stk. 2a, eller

b) den skal indebære indsamling af oplysninger om ad hoc-moduler for hele stikprøven i mindst ét kvartal.

4. Kommissionen tillægges beføjelse til at vedtage delegerede retsakter i overensstemmelse med artikel 7c vedrørende fastsættelse af et treårigt program med ad hoc-moduler. Dette program fastsætter for hvert enkelt ad hoc-modul emnet, listen og en beskrivelse af området for de specialiserede oplysninger (i det følgende benævnt »ad hoc-delmoduler«), der udgør den ramme, som de i stk. 5 i nærværende artikel omhandlede tekniske karakteristika for ad hoc-modulerne fastsættes inden for, og referenceperioden. Programmet vedtages senest 24 måneder inden begyndelsen af den for programmet fastsatte referenceperiode.

5. For at sikre en ensartet anvendelse af det i stk. 4 i nærværende artikel omhandlede program fastlægger Kommissionen ved hjælp af gennemførelsesretsakter de tekniske karakteristika for ad hoc-modulerne under hvert enkelt ad hoc-delmodul i overensstemmelse med området for de specialiserede oplysninger, jf. nævnte stykke, og de filtre og koder, der skal anvendes ved indberetning af dataene, og fristen for indberetning af resultaterne, som eventuelt afviger fra fristen i artikel 6. Disse gennemførelsesretsakter vedtages efter undersøgelsesproceduren i artikel 8, stk. 2.

6. Den detaljerede liste over de oplysninger, der skal indsamles som led i et ad hoc-modul, vedtages senest 12 måneder inden begyndelsen af den for dette modul fastsatte referenceperiode. Størrelsen af et ad hoc-modul må ikke overstige 11 tekniske karakteristika.

Artikel 7b

Finansieringsbestemmelse

Unionen yder finansiel støtte til de nationale statistiske kontorer og andre nationale myndigheder, som er omhandlet i artikel 5, stk. 2, i Europa-Parlamentets og Rådets forordning (EF) nr. 223/2009 ( 5 ), til gennemførelsen af ad hoc-modulerne i artikel 7a i nærværende forordning i overensstemmelse med artikel 16, stk. 1, litra a), i Europa-Parlamentets og Rådets forordning (EU) nr. 1296/2013 ( 6 ). I overensstemmelse med artikel 128, stk. 1, andet afsnit, i Europa-Parlamentets og Rådets forordning (EU, Euratom) nr. 966/2012 ( 7 ) kan Unionen, uden indkaldelse af forslag, yde tilskud til de nationale statistiske kontorer og andre nationale myndigheder. Tilskuddene kan antage form af faste beløb og skal være betinget af medlemsstaternes faktiske deltagelse i gennemførelsen af ad hoc-modulerne.

Artikel 7c

Udøvelse af de delegerede beføjelser

1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

2. Kommissionen sikrer ved udøvelsen af de i artikel 4, stk. 2, og artikel 7a omhandlede beføjelser, at de delegerede retsakter ikke pålægger medlemsstaterne og respondenterne en væsentlig yderligere byrde.

Disse delegerede retsakter vedtages kun, såfremt de er nødvendige for at tage hensyn til den sociale og økonomiske udvikling. Disse delegerede retsakter ændrer ikke den frivillige karakter af de krævede oplysninger.

Kommissionen skal behørigt begrunde de statistiske aktioner, der er omhandlet i de delegerede retsakter, i givet fald under anvendelse af bidrag fra relevante eksperter baseret på en analyse af omkostningseffektiviteten, herunder en vurdering af byrden for respondenterne og af produktionsomkostningerne som omhandlet i artikel 14, stk. 3, litra c), i forordning (EF) nr. 223/2009.

3. Beføjelsen til at vedtage delegerede retsakter, jf. artikel 4, stk. 2, og artikel 7a, tillægges Kommissionen for en periode på fem år fra den 18. juni 2014 Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.

4. Den i artikel 4, stk. 2, og artikel 7a omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.

5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.

6. En delegeret retsakt vedtaget i henhold til artikel 4, stk. 2, og artikel 7a træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

▼M6

Artikel 8

Udvalgsprocedure

1. Kommissionen bistås af Udvalget for det Europæiske Statistiske System, der er nedsat ved forordning (EF) nr. 223/2009. Dette udvalg er et udvalg som omhandlet i Europa-Parlamentets og Rådets forordning (EU) nr. 182/2011 ( 8 ).

2. Når der henvises til dette stykke, anvendes artikel 5 i forordning (EU) nr. 182/2011.

▼B

Artikel 9

Bestemmelse om ophævelse

Forordning (EØF) nr. 3711/91 ophæves.

Artikel 10

Ikrafttræden

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.